นายกรัฐมนตรี ยก โคก หนอง นา วัดป่าศรีแสงธรรมเป็นต้นแบบ ใช้เทคโนโลยียกระดับการผลิต
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมคณะตรวจเยี่ยมการดำเนินการโครงการพลังงานทดแทน ศูนย์การเรียนรู้ต้นแบบโคก หนอง นา และพบปะเครือข่ายโคก หนอง นา ของวัดป่าศรีแสงธรรม และจิตอาสาพัฒนาชุมชม เยี่ยมชมฐานการเรียนรู้ “คนติดดิน การสร้างบ้านดิน “คนมีไฟ ระบบสูบน้ำพลังงานแสงอาทิตย์ควบคุมระบบการเปิด-ปิด ด้วยระบบ Internet of Things(IOT) “ เพื่อรดน้ำต้นไม้เป็นสมาร์ทฟาร์มในโคก หนอง นา โดยนายกรัฐมนตรี กล่าวว่า อยากให้เกษตรกรนำเทคโนโลยีมาใช้เพื่อพัฒนาและให้รวมกลุ่มเป็นวิสาหกิจชุมชน เพื่อจะได้ขายสินค้าทางการเกษตรได้เพิ่มมากขึ้นนายกรัฐมนตรี ยังกล่าวถึงโครงการภูเก็ตแซนด์บ็อกซ์ ที่ประสบความสำเร็จ มีกองถ่ายทำภาพยนตร์และดาราระดับโลกเข้ามาใช้สถานที่ พร้อมโพสข้อความชื่นชมประเทศไทยในโซเชียลมีเดีย โดยนายกฯ ระบุว่า เราต้องภูมิใจไปด้วยกันและทุกอย่างต้องอาศัยความร่วมมือกัน เพื่อผลักดันเศรษฐกิจของประเทศไทยให้เดินต่อไปได้